
Text rozhodnutia
Súd: Krajský súd Bratislava Spisová značka: 8Sd/44/2014 Identifikačné číslo súdneho spisu: 1014200446 Dátum vydania rozhodnutia: 20. 03. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1014200446.1 Uznesenie Krajský súd v Bratislave pred samosudcom Petrom Pospechom, v právnej veci navrhovateľky: Q. U., M.. XX.XX.XXXX, Q. Ľ.. Š. XX, M. S.Á., proti odporcovi: Sociálna poisťovňa - ústredie, so sídlom v Bratislave, Ul. 29. augusta č. 8, 813 63 Bratislava, o invalidný dôchodok, o preskúmanie zákonnosti rozhodnutia odporcu sp. zn. XXX XXX XXXX X zo dňa 20.12.2013, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Nitre. o d ô v o d n e n i e : Dňa 19.03.2014 bolo konajúcemu Krajskému súdu v Bratislave doručené odvolanie navrhovateľky voči rozhodnutiu odporcu sp. zn. XXX XXX XXXX 0 zo dňa 20.12.2013. Ako vyplýva zo samotného návrhu, navrhovateľka má trvalé bydlisko na adrese . Š. XX, M. S..Ľ. Podľa ust. § 11 ods. 1 O.s.p. v platnom znení, konanie sa uskutočňuje na tom súde, ktorý je vecne a miestne príslušný na konanie. Príslušnosť sa určuje podľa okolností, ktoré sú tu v čase začatia konania a trvá do skončenia konania. Podľa ust. § 246a, ods. 2 O.s.p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa ust. § 85, ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd v obvode ktorého sa zdržuje. Podľa ust. § 250d, ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Vzhľadom k tomu, že na predmetné konanie je podľa bydliska navrhovateľky vecne a miestne príslušný Krajský súd v Nitre, súd rozhodol tak ako je uvedené vo výrokovej časti tohto uznesenia. Po právoplatnosti uznesenia bude spis zaslaný miestne príslušnému Krajskému súdu v Nitre, ktorý vec prejedná a rozhodne v merite veci. Poučenie: Proti tomuto uzneseniu odvolanie nie je prípustné.

